wickkiey/tamil-wikipedia-chunked huggingface dataset:
# மெஸ்சீன்

## நிலவியல்

அர்ச்சையா மெஸ்சீன் கலாமாடாவிற்கு வடக்கே தொலைவிலும், பைலோசுக்கு கிழக்கே தொலைவிலும் அமைந்துள்ளது.
# மெஸ்சீன்

## தொல்லியல்

கிரேக்க விடுதலைப் போரின் முடிவில், குய்லூம்-ஏபெல் புளூட்டின் வழிகாட்டுதலின் கீழ், மோரியா எக்ஸ்பெடிசனின் பிரெஞ்சு அறிவியல் ஆணையத்துடன், 1829 ஏப்ரல் 10 இல் தளத்தின் அகழ்வாய்வு தொடங்கியது.  
என்றாலும் தளத்தின் முறையான அகழ்வாய்வை முதன்முதலில் 1895 இல் ஏதென்ஸ் தொல்லியல் சங்கத்தின் தெமிஸ்டோக்லிஸ் சோஃபோலிஸ் மேற்கொண்டார். அதன் பின்னர், ஜார்ஜ் ஒய்கோனோமோஸ் (1909 மற்றும் 1925 இல்), அனஸ்டாசியோஸ் ஓர்லாண்டோஸ் (1957 இல்) மற்றும் பெட்ரோஸ் தெமிலிஸ் (1986 இல்) போன்ற பல குறிப்பிடத்தக்க தொல்லியல் ஆய்வாளர்கள் ஆய்வுகளில் பங்களித்துள்ளனர். அவர்களின் பரந்த அளவிலான கண்டுபிடிப்புகள் கொண்ட அருங்காட்சியகம் பழைய நகரச் சுவர்களுக்குள் கட்டப்பட்டுள்ளது.  
இந்த தளத்திற்கு 2011 இல் கலாச்சார பாரம்பரியத்திற்கான ஐரோப்பிய ஒன்றிய பரிசு / யூரோபா நோஸ்ட்ரா விருது வழங்கப்பட்டது.  
2020-21 ஆம் ஆண்டில், அஸ்க்லெபியஸின் டெமினோஸ் மற்றும் ஆரம்பகால கிறிஸ்தவ தேவாலயத்தின் அகழ்வுகள் சைப்ரசின் திறந்த நிலை பல்கலைக்கழகத்தால் வழிநடத்தப்பட்டன.
# பண்டைய தெசலி

**தெசலி** (*Thessaly* or *Thessalia*, அட்டிக் கிரேக்கம் : **Θεσσαλία** , *Thessalía* அல்லது , *Thettalía* ) என்பது பண்டைக் கிரேக்கத்தின் பாரம்பரிய பகுதிகளில் ஒன்றாகும். மைசீனியன் காலத்தில், தெசலி அயோலியா என்று அறியப்பட்டது. இது கிரேக்கத்தின் முக்கிய பழங்குடியினரான ஏயோலியன்களும், கிரேக்க மொழியான ஏயோலிக் மொழியும் தொடர்ந்து தொடர்புடைய இடமாக இருந்தது.
# பண்டைய தெசலி

## நிலவியல்

பண்டைய தெசலி ஒலிம்பசு மலையிலிருந்து வடக்கே ஸ்பெர்சியோஸ் பள்ளத்தாக்கு தெற்கே மிகப் பெரிய அளவில் பரவிய ஒரு பகுதி ஆகும். தெசலியானது புவியியல் ரீதியாக வேறுபட்ட பகுதியாக, மலைகளால் சூழப்பட்ட பரந்த சமவெளிகளைக் கொண்டுள்ளது. சமவெளிகளின் மேற்கில் பிண்டோஸ் மலைகள், தெற்கே ஓத்ரிஸ் மலைகள், கிழக்கில் பெலியன் மற்றும் ஒஸ்ஸா மலைகள், வடக்கே ஒலிம்போஸ் மலைகள் போன்றவற்றால் சூழப்பட்டுள்ளன. இச்சமவெளிகள், லாரிசா படுகை மற்றும் கார்டிட்சா படுகை ஆகிய இரண்டு படுகைகளைக் கொண்டிருக்கின்றன. இங்கு பினியோஸ் ஆற்று பாய்கிறது. தென்கிழக்கு தெசலியில் உள்ள பகாசெட்டிக் வளைகுடா, இப்பகுதியில் உள்ள துறைமுகங்களுக்கு ஏற்ற ஒரே நீர்நிலையாகும்.  
குறிப்பாகச் சொன்னால், தெசலி என்பது பழங்காலத்தில் தெசலியர்கள் வாழ்ந்த மத்திய சமவெளிகளைக் குறிக்கிறது. இச்சமவெளிகள் பழங்காலத்தில் டெட்ராட்ஸ் எனப்படும் நான்கு நிர்வாகப் பகுதிகளாகப் பிரிக்கப்பட்டிருந்தன. அவை பெலாஸ்ஜியோடிஸ், பிதியோடிஸ், தெசலியோடிஸ் ஹிஸ்டியாயோடிஸ் என்பனவாகும். தெசலியானது பரந்த பொருளில், *பெரியோய்கோய்* என்று அழைக்கப்படும் சுற்றியுள்ள பகுதிகளையும் உள்ளடக்கியது, அவை வெவ்வேறு இனக்குழுக்கள் வசிக்கும் பகுதிகளாக இருந்தன. அவர்கள் தெசாலியர்களுடன் நெருக்கமாக இணைந்தவர்களாகவும், சார்ந்தவர்களாகவும் இருந்தனர். புற்றியுள்ள *பெரியோய்கோயானது* பெர்ரைபியா, மக்னீசியா, அக்கேயா ஃபிதியோடிஸ், டோலோபியா, ஐனிஸ், மாலிஸ், ஒய்தாயா ஆகிய பகுதிகளால் ஆனது. தெசலியின் மூன்று பெரிய நகரங்களாக லாரிசா (பெலாஸ்கியோடிஸ்), பெராய் (பெலாஸ்கியோடிஸ்) பார்சலோஸ் (பிதியோடிஸ்) ஆகியவை இருந்தன.  
தெசலியன் சமவெளிகள் தானியங்கள் மற்றும் கூளவகைகளை பயிரிடுவதற்கு மிகவும் பொருத்தமானவையாக இருந்தன. மேலும் பழங்காலத்தில் குதிரை வளர்ப்புக்காக அறியப்பட்டது. பேரரசர் அலெக்சாண்டரின் குதிரையான, புசெபெலஸ் பார்சலோசைச் சேர்ந்தது. சுற்றியுள்ள மலைப்பகுதிகள் வேளாண்மைக்கு பொருத்தமானவை அல்ல. அதனால் கால்நடை வளர்ப்பையே பெரிதும் நம்பியிருந்தனர்.
# விக்கிப்பீடியா:விக்கித்திட்டம் மங்கோலியர்

<div id="head">}</div>  
</div>  
__NOTOC__
**<div>இத்திட்டம் மங்கோலியர் தொடர்பான புதிய கட்டுரைகளை உருவாக்குவதையும், மேம்படுத்துவதையும் நோக்கமாகக் கொண்ட விக்கித்திட்டமாகும். மேலும் மங்கோலியர் தொடர்பான கட்டுரைகளை உருவாக்கும் விக்கிப்பயனர்களை இணைக்கவும், அவர்களுக்கு வழிகாட்டி உதவி புரியவும் இத்திட்டம் வழிவகை செய்கிறது.  
தாங்களும் இத்திட்டத்தின் கீழ் இணைந்து பணியாற்ற விரும்பினால், இங்குள்ள **'திட்ட உறுப்பினர்கள்**' பகுதியில் தங்கள் பெயரைச் சேர்த்துக்கொள்ளவும். உதவி தேவைப்பட்டால் ஆலமரத்தடியில் அல்லது ஒத்தாசைப் பக்கத்தில் கேட்கவும்.  
</div>**  
| <div>
==நோக்கம்==  
விக்கித்திட்டம் மங்கோலியர் குறிக்கோள்:
* மங்கோலியர் தொடர்பான கட்டுரைகளின் அளவினையும் தரத்தினையும் அதிகரித்தல்.
* மங்கோலியர் பற்றிய கட்டுரைகளை மேம்படுத்தல்.
* கட்டுரைகளை எளிய தேடலின் பொழுதே ஆர்வமுள்ளோருக்கு கிடைக்க வழிவகை செய்தல்.
<div></div>
</div>  
<div>  
==திட்ட உறுப்பினர்கள்==  
</div> | } |
| --- | --- |
# சத்தீசுகர் மாவட்டப் பட்டியல்

இந்தியாவின், சத்தீசுகர் மாநிலம் நிர்வாக வசதிக்காக சர்குஜா கோட்டம், பிலாஸ்பூர் கோட்டம், துர்க் கோட்டம், ராய்ப்பூர் கோட்டம், பஸ்தார் கோட்டம், எனப் ஐந்து கோட்டங்களில் பின் வரும் 33 மாவட்டங்களை இணைத்துள்ளனர்.
# சத்தீசுகர் மாவட்டப் பட்டியல்

## கோட்டங்கள்

| சர்குஜா | * மனேந்திரகர்-சிர்மிரி-பாரத்பூர்
* கோரியா
* சூரஜ்பூர்
* சர்குஜா
* பலராம்பூர்
* ஜஷ்பூர் |  |
| --- | --- | --- |
| பிலாஸ்பூர் | * கௌரேலா-பெந்திரா-மார்வாகி
* முங்கேலி
* பிலாஸ்பூர்
* கோர்பா
* ஜாஞ்சுகீர்-சாம்பா
* ராய்கர்
* சக்தி
* சரங்கர்-பிலைகர் |  |
| துர்க் | * கபீர்தாம்
* பெமேதரா
* ராஜ்நாந்துகாவ்
* கைராகர்-சுய்காடன்-கண்டாய்
* துர்க்
* பலோட்
* மோலா மன்பூர் |  |
| ராய்ப்பூர் | * பலோடா பஜார்
* ராய்ப்பூர்
* தம்தரி
* மகாசமுந்து
* கரியாபந்து |  |
| பஸ்தர் | * காங்கேர்
* கொண்டகவான்
* நாராயண்பூர்
* பிஜப்பூர்
* தந்தேவாடா
* பஸ்தர்
* சுக்மா | } |
# சத்தீசுகர் மாவட்டப் பட்டியல்

## மாவட்டங்கள்

சத்தீசுகர் மாநிலம் 33 மாவட்டங்களைக் கொண்டது.
| 1 | பலோட் | பலோட் |  |  |
| --- | --- | --- | --- | --- |
| 2 | பலோடா பஜார் | பலோடா பஜார் |  |  |
| 3 | பலராம்பூர் | பலராம்பூர் |  |  |
| 4 | BA | பஸ்தர் | ஜக்தல்பூர் |  |
| 5 | பெமேதரா |  |  |  |
| 6 | BJ | பிஜாப்பூர் | பிஜாப்பூர் |  |
| 7 | BI | பிலாஸ்பூர் | பிலாஸ்பூர் |  |
| 8 | DA | தந்தேவாடா | தந்தேவாடா |  |
| 9 | DH | தம்தரி | தம்தரி |  |
| 10 | DU | துர்க் | துர்க் |  |
| 11 | GB | கரியாபந்து | கரியாபந்து |  |
| 12 | GPM | கௌரேலா-பெந்திரா-மார்வாகி | பெந்திரா |  |
| 13 | JC | ஜாஞ்சுகிர்-சாம்பா | நைலா ஜாஞ்சுகிர் |  |
| 14 | JA | ஜஷ்பூர் | ஜஷ்பூர் நகர் |  |
| 15 | KK | கங்கேர் | கங்கேர் |  |
| 16 | KW | கபீர்தம் | கவர்தா |  |
| 17 | கைராகர்-சுய்காடன்-கண்டாய் | கைராகர் |  |  |
| 18 | கொண்டகவான் | கொண்டகவான் |  |  |
| 19 | KB | கோர்பா | கோர்பா |  |
| 20 | KJ | கோரியா | பைகுந்தபூர் |  |
| 21 | MA | மகாசமுந்து | மகாசமுந்து |  |
| 22 | MCB | மனேந்திரகர்-சிர்மிரி-பாரத்பூர் | மனேந்திரகர் |  |
| 23 | MM | மோலா மன்பூர் | மோலா |  |
| 24 | முங்கேலி | முங்கேலி |  |  |
| 25 | NR | நாராயண்பூர் | நாராயண்பூர் |  |
| 26 | RG | ராய்கார் | ராய்கார் |  |
| 27 | RP | ராய்ப்பூர் | ராய்ப்பூர் |  |
| 28 | RN | ராஜ்நாந்துகாவ் | ராஜ்நாந்துகாவ் |  |
| 29 | SB | சரங்கர்-பிலைகர் | சரங்கர் |  |
| 30 | சக்தி | சக்தி |  |  |
| 31 | SK | சுக்மா | சுக்மா |  |
| 32 | SJ | சூரஜ்பூர் | சூரஜ்பூர் |  |
| 33 | SU | சர்குஜா | சர்குஜா | } |
# வார்ப்புரு:விக்கித்திட்டம் மங்கோலியர்

| **** என்னும் கட்டுரை மங்கோலியர் தொடர்பான கருத்துகளைக் கொண்ட கட்டுரைகளை மேம்படுத்தவும், புதிய கட்டுரைகள் இயற்றுவதையும் நோக்கமாக உடைய **விக்கித்திட்டம் மங்கோலியர்** என்னும் திட்டத்துடன் தொடர்புடையது ஆகும். | } |
| --- | --- |
<includeonly></includeonly>
<noinclude>  
</noinclude>
# தன்மையங்கள்

உள மெய்யியலில் **தன்மையங்கள்** (ஆங்கிலம்: qualia; உச்சரிப்பு: /ˈkwɑːliə/ அல்லது /ˈkweɪliə/; ஒருமை வடிவம்: **தன்மையம்** [quale]) என்பன நனவான அகநிலை அனுபவத்தின் தனிப்பட்ட நிகழ்வுகளாக வரையறுக்கப்படுபவையாகும். இதன் ஆங்கிலச் சொல்லான *குவாலியா* என்ற சொல் ஒரு குறிப்பிட்ட நிகழ்வில் ஒரு பொருள் "என்ன வகையானது" அல்லது "எந்த மாதிரியானது" என்று பொருட்படும் இலத்தீன் பெயரடையான குவாலிஸ் (இலத்தீன் உச்சரிப்பு: [ˈkʷaːlɪs]) என்பதன் இலத்தீன் இருபாலர் பன்மை வடிவச் சொல்லான குவாலியா என்ற சொல்லிலிருந்து உருவானது. எடுத்துக்காட்டாக, "ஒரு குறிப்பிட்ட பழத்தை ருசிப்பது – அதிலும் குறிப்பாக இந்தக் குறிப்பிட்ட பழத்தை இந்த கணம் ருசிப்பது – என்பது என்ன" என்ற அனுபவம் குவாலியா எனப்படும் தன்மையங்களைக் குறிக்கிறது.  
தலைவலியின் போது அந்த நோவின் அனுபவ உணர்வு, ஒரு பானத்தின் சுவை, மாலை நேரச் செவ்வானத்தின் சிவந்த தன்மை ஆகியவை தன்மையங்களின் எடுத்துக்காட்டுகளில் அடங்கும். உணர்வின் குணாதிசயத் தன்மை என்ற அளவில், தன்மையங்கள் முன்மொழிவு மனப்பான்மைக்கு (propositional attitudes) முரணாக நிற்கிறது. தன்மையங்கள் அனுபவத்தை நேரடியாக அனுபவிக்கும் தன்மையைக் குறிக்கையில் முன்மொழிவு மனப்பான்மையோ அனுபவத்தைப் பற்றிய நம்பிக்கைகளில் கவனம் செலுத்துகிறது என்பதே இதற்குக் காரணம்.  
தன்மையங்கள் என்பது "நம் ஒவ்வொருவருக்கும் மிகவும் பரிச்சயமான ஒன்றைக் குறிக்கும் பரிச்சயமில்லாத சொல், அதாவது நம்மைச் சுற்றியுள்ள விஷயங்கள் நமக்குத் தோன்றும் வழிகள்" என்று மெய்யியலாளரும் அறிதிற அறிவியலாளருமான டேனியல் டென்னெட் கூறியுள்ளது இங்கு நோக்கத்தக்கது.  
தன்மையங்களின் முக்கியத்துவம் குறித்த விவாதத்தின் பெரும்பகுதி இந்தச் சொல்லின் வரையறையைச் சார்ந்தே உள்ளது. மேலும், தன்மையங்களின் சில அம்சங்கள் சில மெய்யியல் அறிஞர்களால் ஏற்கப்பட்டு அல்லது வலியுறுத்தப்பட்டும் மேலும் சில அம்சங்கள் வேறு சில மெய்யியல் அறிஞர்களால் மறுக்கப்பட்டும் இருப்பதைக் காண முடிகிறது. இதன் விளைவாக, பல்வேறு வரையறைகளின் கீழ் தன்மையங்களின் தன்மை மற்றும் இருப்பானது சர்ச்சைக்குரியதாகவே உள்ளன. டேனியல் டென்னெட் போன்ற சில உள மெய்யியல் அறிஞர்கள் தன்மையம் என்ற ஒன்று இல்லை என்றும் அவற்றின் இருப்பு என்பது நரம்பியல், இயற்கையியல் ஆகியவற்றிற்குப் பொருந்தாது என்றும் வாதிடுகின்றனர். ஜெரால்ட் எடெல்மேன், அன்டோனியோ டமாசியோ, விளையனூர் இராமச்சந்திரன், ஜியுலியோ டோனோனி, கிறிஸ்டோஃப் கோச், ரோடோல்ஃபோ லினாஸ் போன்ற சில நரம்பு அறிவியல் அறிஞர்களும் நரம்பியல் நிபுணர்களும் தன்மையங்கள் இருப்பதாகவும், அறிவியலிலிருந்து அவற்றை அகற்றுவதற்கான முயற்சி என்பது அறிவியலின் உள்ளடக்கம் குறித்த சில அறிஞர்களது தவறான புரிதலை அடிப்படையாகக் கொண்டது என்றும் கருதுகின்றனர். மனம், அல்லது ஒருமைநிலைவாதம், என்னும் மெய்யியல் வரையறைக்குள், தன்மையங்கள் என்பது கிழக்கத்திய மெய்யியல் மற்றும் பாரம்பரியத்தில் காணப்படும் ஞானம் என்னும் சிந்தனையோடு ஒத்ததாகக் கருதப்பட்டு ஒப்பிடப்படுகிறது.
# சிரம்பான் மாநகராட்சி

**சிரம்பான் மாநகராட்சி** (மலாய்: *Majlis Bandaraya Seremban*; ஆங்கிலம்: *Seremban City Council*); (சுருக்கம்: **MBS**) என்பது மலேசியா, நெகிரி செம்பிலான் மாநிலத்தில்; சிரம்பான் மாநகரத்தையும்; சிரம்பான் மாவட்டத்தையும் நிர்வகிக்கும் மாநகராட்சி ஆகும்.  
இந்த மாநகராட்சி மலேசியாவின் நெகிரி செம்பிலான் மாநில அரசாங்க அதிகார வரம்பின் கீழ் செயல்படுகிறது.
# சிரம்பான் மாநகராட்சி

## வரலாறு

### வளர்ச்சிப் படிகள்

- **சிரம்பான் பொதுத் தூய்மைக் கழகம்** (மலாய்: *Lembaga Kesihatan Seremban*; ஆங்கிலம்: *Seremban Sanitary Board*); 1897;
- **சிரம்பான் நகரக் கழகம்** (மலாய்: *Lembaga Bandaran Seremban*; ஆங்கிலம்: *Seremban Town Board*); 1946;
- **சிரம்பான் நகராண்மைக் கழகம்** (மலாய்: *Majlis Bandaran Seremban*; ஆங்கிலம்: *Seremban Town Council*); 1953;
- **சிரம்பான் நகராட்சி** (மலாய்: *Majlis Perbandaran Seremban*; ஆங்கிலம்: *Seremban Municipal Council*); 1 மார்ச் 1979;
- **சிரம்பான் மாநகராட்சி** (மலாய்: *Majlis Bandaraya Seremban*; ஆங்கிலம்: *Seremban City Council*); 1 சனவரி 2020 தொடக்கம்;
# சிரம்பான் மாநகராட்சி

## பொது

சிரம்பான் மாநகராட்சி முதல்வரும்; சிரம்பான் மாநகராட்சி மன்ற உறுப்பினர்களும் ஓராண்டு காலம் பணியாற்றுவதற்கு, நெகிரி செம்பிலான் மாநில அரசாங்கத்தால் நியமிக்கப் படுகின்றனர்.  
இந்த மாநகராட்சியின் நோக்கம்; சிரம்பான் மாநகரத்தின் உள்கட்டமைப்பு, பொது வசதிகளைப் பராமரிப்பதாகும். மேலும், கட்டடங்களை ஒழுங்கான முறையில் கட்டமைப்பது; பொது சுகாதாரத்தைப் பாதுகாப்பது; சுற்றுச் சூழலை அழகுபடுத்துவது; போன்றவை இந்த மாநகராட்சியின் முக்கியச் செயல்பாடுகள் ஆகும்..
# சிரம்பான் மாநகராட்சி

## அமைவு

சிரம்பான் மாநகராட்சி, சிரம்பான் மாவட்டத்தை முழுவதுமாக உள்ளடக்கியது. அதன் எல்லைகளாக உள்ள இடங்கள்:  
- செலுபு மாவட்டம் (*Jelebu*)
- கோலா பிலா மாவட்டம் (*Kuala Pilah District*);
- ரெம்பாவ் மாவட்டம் (*Rembau District*);
- போர்டிக்சன் மாவட்டம் (*Port Dickson District*);
- காஜாங் (*Kajang*) (சிலாங்கூர்);
- சிப்பாங் மாவட்டம் (*Sepang District*) (சிலாங்கூர்);
# சிரம்பான் மாநகராட்சி

## சிரம்பான் மாநகராட்சி தமிழ்ப்பள்ளிகள்

சிரம்பான் மாநகராட்சிக்குள் சிரம்பான் மாவட்டம் அமைந்து உள்ளது.
அந்த வகையில் 19 தமிழ்ப்பள்ளிகள் சிரம்பான் மாநகராட்சியின் கவனிப்பில் உள்ளன. 4854 மாணவர்கள் பயில்கிறார்கள். 445 ஆசிரியர்கள் பணியாற்றுகிறார்கள். மலேசியக் கல்வியமைச்சு வெளியிட்ட புள்ளிவிவரங்கள்.
| சிரம்பான் | SJK(T) Convent Seremban
<small>(Kompleks Wawasan)</small> | **சிரம்பான் கான்வென்ட் தமிழ்ப்பள்ளி**
<small>*மலேசியத் தொலைநோக்கு பள்ளி*</small> | சிரம்பான் | 642 | 43 |  |
| --- | --- | --- | --- | --- | --- | --- |
| சிரம்பான் | SJK(T) Lorong Java | **லோரோங் ஜாவா தமிழ்ப்பள்ளி** | சிரம்பான் | 693 | 51 |  |
| சிரம்பான் | SJK(T) Jalan Lobak | **ஜாலான் லோபாக் தமிழ்ப்பள்ளி** | சிரம்பான் | 389 | 33 |  |
| நீலாய் | SJK(T) Nilai | **நீலாய் தமிழ்ப்பள்ளி** | நீலாய் | 537 | 40 |  |
| நீலாய் | SJK(T) Ladang Batang Benar | **பத்தாங் பெனார் தோட்டத் தமிழ்ப்பள்ளி** | நீலாய் | 57 | 11 |  |
| கெர்பி தோட்டம் | SJK(T) Ladang Kirby | **கெர்பி தோட்டத் தமிழ்ப்பள்ளி** | லாபு | 38 | 10 |  |
| குபாங் தோட்டம் | SJK(T) Ladang Kubang | **குபாங் தோட்டத் தமிழ்ப்பள்ளி** | சிரம்பான் | 35 | 10 |  |
| நீலாய் | SJK(T) Desa Cempaka | **டேசா செம்பாகா தமிழ்ப்பள்ளி** | நீலாய் | 99 | 10 |  |
| மந்தின் | SJK(T) Ldg Cairo | **கெய்ரோ தோட்டத் தமிழ்ப்பள்ளி** | மந்தின் | 163 | 18 |  |
| லாபு | SJK(T) Labu Bhg 1 | **லாபு தமிழ்ப்பள்ளி பிரிவு 1** | சிரம்பான் | 45 | 11 |  |
| லாபு | SJK(T) Ladang Labu Bhg 4 | **லாபு தோட்டத் தமிழ்ப்பள்ளி பிரிவு 4** | லாபு | 23 | 10 |  |
| செனவாங் | SJK(T) Ladang Senawang | **செனவாங் தோட்டத் தமிழ்ப்பள்ளி** | சிரம்பான் | 543 | 42 |  |
| சிரம்பான் தோட்டம் | SJK(T) Ladang Seremban | **சிரம்பான் தோட்டத் தமிழ்ப்பள்ளி** | சிரம்பான் | 565 | 44 |  |
| கோம்போக் தோட்டம் | SJK(T) Ladang Kombok | **கோம்போக் தோட்டத் தமிழ்ப்பள்ளி** | ரந்தாவ் | 60 | 14 |  |
| ரந்தாவ் | SJK(T) Rantau | **ரந்தாவ் தமிழ்ப்பள்ளி** | ரந்தாவ் | 293 | 28 |  |
| சங்காய் சிரம்பான் தோட்டம் | SJK(T) Ladang Shanghai Seremban | **சங்காய் சிரம்பான் தமிழ்ப்பள்ளி** | சிரம்பான் | 169 | 15 |  |
| பாஜம் | SJK(T) Tun Sambanthan | **துன் சம்பந்தன் தமிழ்ப்பள்ளி** | மந்தின் | 229 | 27 |  |
| செமினி
Makhota Hills | SJK(T) Ladang Lenggeng | **லெங்கெங் தோட்டத் தமிழ்ப்பள்ளி** | லெங்கெங் | 82 | 11 |  |
| பண்டார் ஸ்ரீ செண்டாயான் | SJK(T) Bandar Sri Sendayan | **பண்டார் ஸ்ரீ செண்டாயான் தமிழ்ப்பள்ளி**
<small>*புக்கிட் பெர்த்தாம் தோட்டத் தமிழ்ப்பள்ளி*</small>
<small>*பண்டார் செண்டாயான் நகர்ப் பகுதிக்கு மாற்றம்*</small> | பண்டார் ஸ்ரீ செண்டாயான் | 192 | 17 | } |
# தெம்மினிக் சிலம்பன்

**தெம்மினிக் சிலம்பன்** (*Temminck's babbler*)(*பெல்லோர்னியம் பைரோஜென்னிசு*) என்பது பெல்லோர்னிடே குடும்பத்தில் உள்ள ஒரு பறவைச் சிற்றினம் ஆகும். இது போர்னியோ மற்றும் சாவகம் தீவில் காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் ஆகும்.  
இந்த பறவையின் பொதுவான பெயர் இடச்சு இயற்கை ஆர்வலர் கோயன்ராட் ஜேக்கப் தெம்மினிக்கின் நினைவாக இடப்பட்டுள்ளது.
# புள்ளித் தொண்டை சிலம்பன்

**புள்ளித் தொண்டை சிலம்பன்** (Spot-throated babbler)(*Pellorneum albiventre* ) என்பது பெல்லோர்னிடே குடும்பத்தில் உள்ள ஒரு பறவைச் சிற்றினம் ஆகும். இது முக்கியமாகக் கிழக்கு வங்காளதேசம், பூடான், வடகிழக்கு இந்தியா, யுன்னான், மியான்மர் மற்றும் வியட்நாம் ஆகிய நாடுகளில் காணப்படுகிறது.  
இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
# சதுப்புநிலச் சிலம்பன்

**சதுப்புநிலச் சிலம்பன்** (*Marsh babbler*)(*பெல்லோர்னியம் பாலுசுட்ரி*) பெல்லோர்னிடே குடும்பத்தைச் சேர்ந்த பறவைச் சிற்றினம் ஆகும். சதுப்புநிலச் சிலம்பன் இந்தியாவில் பிரம்மபுத்திரா வெள்ளப்பெருக்கு பகுதி, தொடர்புடைய துணை ஆறுகள் மற்றும் அசாம், அருணாச்சலப் பிரதேசம் மற்றும் மேகாலயாவில் மற்றும் கிழக்கு வங்காளதேசத்தில் உள்ள மலைத் தொடர்கள் ஆகியவற்றில் மட்டுமே காணக்கூடிய அகணிய உயிரி ஆகும்.
# பிரதானியா

**பிரதானியா** (*Pradhania*)(இந்தியப் புள்ளியியல் கழகத்தில் புதைபடிவ சேகரிப்பாளரான *துய்யா பிரதான்* நினைவாகப் பெயரிடப்பட்டது) என்பது இந்தியாவின் சினிமுரியன் கால (ஆரம்ப ஜுராசிக்) அப்பர் தர்மராம் உருவாக்கத்தைச் சேர்ந்த மாசோசுபோண்டிலிட் சாரோபோடோமார்ப் தொன்மாவின் பேரினமாகும் . இது முதன்முதலில் 2007-ல் டி. எசு. குட்டி, சங்கர் சட்டர்ஜி, பீட்டர் எம். கால்டன் மற்றும் பால் அப்சர்ச் ஆகியோரால் பெயரிடப்பட்டது. இதனுடைய மாதிரிச் சிற்றினப் பெயர் *பிரதானியா கிராசிலிசு* ஆகும். இது சாதாரண அளவிலான ஒரு *சௌரோபோடோமார்ப்* (பல்லி பாதமுடையன) ஆகும். இதன் நீளம் சுமார் நான்கு மீட்டர்கள் மட்டுமே (13 அடி). இந்த அளவானது துண்டு துண்டாகக் காணப்பட்ட எச்சங்களிலிருந்து அறியப்படுகிறது. இது முதலில் ஒரு அடிப்படை *சௌரோபோடோமார்ப்* எனக் கருதப்பட்டது;
# கங்கா சரண்

**இராய் பகதூர் கங்கா சரண்** (*Rai Bahadur Ganga Saran*) பாக்கித்தான் நாட்டின் பஞ்சாப்பைச் சேர்ந்த ஓர் இந்து தொழிற்சங்கவாதியாவார்.  
1946 ஆம் ஆண்டு நடைபெற்ற பஞ்சாப் மாகாண சட்டமன்றத் தேர்தலில் பஞ்சாப் வர்த்தக மற்றும் தொழிலாளர் சங்கங்களுக்காக ஒதுக்கப்பட்ட தொகுதி அல்லாத இடத்திலிருந்து கங்கா சரண் சுயேச்சை வேட்பாளராகத் தேர்ந்தெடுக்கப்பட்டார். பின்னர், இந்திய அரசியலமைப்புச் சபையில் பஞ்சாப் மாகாணத்தை பிரதிநிதித்துவப்படுத்திய இருபத்தி ஏழு உறுப்பினர்களில் ஒருவராக இவர் சட்டமன்றத்தால் தேர்ந்தெடுக்கப்பட்டார், ஆனால் பிரிவினைக்குப் பிறகு, பாக்கித்தானின் அரசியலமைப்புச் சபைக்குச் செல்வதற்காக விலகத் தேர்வு செய்தார். 1949 ஆம் ஆண்டு சனவரி மாதம் அது கலைக்கப்படும் வரை மேற்கு பஞ்சாபின் மாகாண சட்டமன்ற உறுப்பினராகவும் அவர் தொடர்ந்தார்.
# அந்தமான் காட்டுப் புறா

**அந்தமான் காட்டுப் புறா** (*Andaman wood pigeon*)(*கொலம்பா பாலும்போதிசு*) என்பது கொலம்பிடே குடும்பத்தைச் சேர்ந்த ஒரு பறவை சிற்றினமாகும் . இது இந்தியாவில் உள்ள அந்தமான் மற்றும் நிக்கோபார் தீவுகளில் மட்டுமே காணப்படும் அகணிய உயிரி. பன்னாட்டு இயற்கைப் பாதுகாப்புச் சங்கத்தின் 'அச்சுறு நிலை அண்மித்த இனமாக' வகைப்படுத்தப்பட்டுள்ளது. இதன் எண்ணிக்கை 2,500 முதல் 10,000 என மதிப்பிடப்பட்டுள்ளது.
# அந்தமான் காட்டுப் புறா

## விளக்கம்

அந்தமான் காட்டுப் புறாவின் தலை சிவப்பு மஞ்சள் முனை கொண்ட அலகுடன் வெண்மையானது. இதன் உடலின் மற்ற பகுதிகள் கருப்பு நிறமானது. இது பெரிய பச்சைப் புறா மற்றும் மாடப்புறாவுடன் தொடர்புடையது.
# கூச்சிங் வடக்கு மாநகராட்சி

**கூச்சிங் வடக்கு மாநகராட்சி** அல்லது **கூச்சிங் வடக்கு மாநகராட்சி வாரியம்** (மலாய்: *Suruhanjaya Dewan Bandaraya Kuching Utara*; ஆங்கிலம்: *Commission of Kuching North City Hall*); (சுருக்கம்: **DBKU**) என்பது மலேசியா, சரவாக் மாநிலத்தில், கூச்சிங் பிரிவு; கூச்சிங் மாவட்டம்; கூச்சிங் மாநகரத்தின் வடக்குப் பகுதியை நிர்வகிக்கும் மாநகராட்சி ஆகும். மலேசியாவின் சரவாக் மாநில அரசாங்கத்தின் கீழ் இந்த மாநகராட்சி செயல்படுகிறது. கூச்சிங் வடக்குப் பகுதியின் மாநகராட்சி ஓர் ஆணையத்தின் கீழ் செயல் படுகிறது. அதனை கூச்சிங் வடக்குப் பகுதியின் மாநகராட்சி ஆணையம் (*Commission of Kuching North City Hall*) என்று அழைக்கப்படுகிறது.  
1 ஆகஸ்டு 1988-இல் கூச்சிங் நகரத்திற்கு அதிகாரப்பூர்வமாக மாநகரத் தகுதி வழங்கப்பட்டது. அதன் பிறகு மாநகராட்சி ஆணையம் நிறுவப்பட்டது. கூச்சிங் வடக்குப் பகுதி மாநகராட்சியின் அதிகார வரம்பு 369.48 சதுர கிலோமீட்டர் பரப்பளவைக் கொண்டுள்ளது.  
1993-ஆம் ஆண்டு, கூச்சிங் வடக்குப் பகுதியின் மாநகராட்சி மண்டபம் நகர மையத்திலிருந்து வடக்கே 8 கி.மீ. தொலைவில் அமைந்துள்ளது.. இந்த மண்டபத்திற்குள் உள்ளூராட்சி மன்றம்; மற்றும் அதன் தரைத் தளத்தில் பூனை அருங்காட்சியகமும் உள்ளன..
# கூச்சிங் வடக்கு மாநகராட்சி

## பொது

-
-  
கூச்சிங் வாழ் மக்களின் கோரிக்கையை ஏற்று கூச்சிங் நகரை, மாநகரத் தகுதிக்கு உயர்த்த விண்ணப்பம் செய்யப்பட்டது. கூச்சிங் பேரூராட்சி மன்றத் தலைவர், மாநில உள்ளாட்சிப் பொறுப்பு அமைச்சரிடம், அதற்கான மனுவை வழங்கினார். 18 சூலை 1984 அன்று சரவாக் மாநில சட்டமன்றத்தில் தீர்மானம் நிறைவேற்றப்பட்டது. மனு மற்றும் தீர்மானம் ஆகிய இரண்டிற்கும் சரவாக் ஆளுநர் அக்டோபர் 1985-இல் ஒப்புதல் வழங்கினா.  
அதன் பிறகு அந்த இரண்டு மனுக்களும் மலேசியப் பிரதமரின் மூலமாக மலேசிய ஆட்சியாளர்களின் பேரவையில் சமர்ப்பிக்கப்பட்டன. 3 ஜூலை 1986 அன்று மலாய் ஆட்சியாளர்கள் தீர்மானங்களை ஏற்றுக் கொண்டனர்.  
1921-இல் கூச்சிங் பொதுத் தூய்மை மற்றும் நகராட்சி ஆலோசனைக் குழு *(Kuching Sanitary and Municipal Advisory Board)* உருவாக்கப்பட்டது. ஒரு புதிய சட்டத்தைத் தொடர்ந்து, அந்த வாரியம் 1 ஜனவரி 1934-இல் கூச்சிங்கிற்கான நகராட்சி ஆணையமாக *(Municipal Authority Kuching)* மாறியது. பின்னர் கூச்சிங் நகராட்சி வாரியம் என்று அழைக்கப்பட்டது *(Kuching Municipal Board).*
# கூச்சிங் வடக்கு மாநகராட்சி

## பொது

### இரு பகுதிகளாக கூச்சிங்

1986 ஜூலை 3-ஆம் தேதி, தீர்மானம் அங்கீகரிக்கப்பட்டது. 1988 ஆகஸ்டு 1-ஆம் தேதி, கூச்சிங் நகரம் அதிகாரப்பூர்வமாக ஒரு மாநகரமாகச் செயல்படத் தொடங்கியது.  
கூச்சிங் மாநகரம் வடக்கு மற்றும் தெற்கு என 2 பகுதிகளாகப் பிரிக்கப்பட்டுள்ளது. கூச்சிங் வடக்கிற்கு ஆணையர் (*Commissioner);* கூச்சிங் தெற்கிற்கு மேயர் *(Mayor)* என இரு மாநகர்த் தலைவர்களால் நிர்வகிக்கப் படுகின்றது.  
கூச்சிங் தெற்குப் பகுதி *(Kuching City South)* பெரும்பாலும், முன்பு இருந்த கூச்சிங் முனிசிபல் மன்றத்தின் *(Kuching Municipal Council - KMC)* கீழ் இருந்த பகுதிகளை உள்ளடக்கியது.
# கூச்சிங் வடக்கு மாநகராட்சி

## பொது

### கூச்சிங் வடக்குப் பகுதி

கூச்சிங் வடக்குப் பகுதி *(Kuching City North)* முன்பு இருந்த கூச்சிங் கிராமப்புற மாவட்ட மன்றத்தால் *(Kuching Rural District Council - KRDC)* நிர்வகிக்கப்பட்ட பிரதேசத்தின் குறிப்பிடத்தக்கப் பகுதிகளை உள்ளடக்கியது.  
கூச்சிங் வடக்குப் பகுதி ஓர் ஆணையரின் அதிகார வரம்பிற்கு உட்பட்டது. அவருக்கு ஓர் ஆலோசகர் குழு *(Board of Advisors)* உதவுகிறது.
# கூரோங் தேசிய பூங்கா

**கூரோங் தேசிய பூங்கா** தெற்கு ஆஸ்திரேலியாவின்அடிலெய்டு நகரின் தென்கிழக்கில் சுமார் 156 கிலோமீட்டர் தொலைவில் அமைந்துள்ள ஒரு பாதுகாக்கப்பட்ட பகுதியாகும். இது கூரோங் மற்றும் கூரோங்கின் தெற்குப் பகுதியில் உள்ள யங்ஹஸ்பாண்டு தீபகற்பம் என அதிகாரப்பூர்வமாக அறியப்படும் கடற்காயல் சுற்றுச்சூழல் அமைப்பை உள்ளடக்கி உள்ளது. கூரோங் கடற்காயலின் மேற்கு முனையானது ஹிந்த்மார்ஷ் தீவு மற்றும் சர் ரிச்சர்ட் தீபகற்பத்திற்கு அருகிலுள்ள முர்ரே முகத்துவாரத்தில் உள்ளது, மேலும் இது சுமார் 130 கிலோமீட்டர் தென்கிழக்கு பகுதி வரை நீண்டுள்ளது. இப்பூங்காவிலிருந்து மெனிங்கி நகரத்திற்கு சாலை வசதி உள்ளது. ஆஸ்திரேலியாவின் மிக நீளமான தீபகற்பத்தின் கரையோரப் பகுதியில் உள்ள கடற்கரை தி கூரோங் என்று பொதுவாக அழைக்கப்படுகிறது.  
கூரோங் தேசிய பூங்கா ஆஸ்திரேலிய பழங்குடியினக் குழுவான கர்ரிண்ட்ஜெரி மக்களின் பாரம்பரிய நிலப்பகுதிக்குள் அமைந்துள்ளது. பூங்காவில் உள்ள குறிப்பிடத்தக்க இடங்களில் சால்ட் க்ரீக், போலீஸ்மேன்ஸ் பாயின்ட், ஜாக் பாயிண்ட் மற்றும் வூட்ஸ் வெல் ஆகியவை அடங்கும்.
# கூரோங் தேசிய பூங்கா

## சொற்பிறப்பியல்

இதன் பெயர் கர்ரிண்ட்ஜெரி மொழி வார்த்தையான *குராங்க்* என்பதன் சிதைவு என்று கருதப்படுகிறது, குராங் எக்பது நீண்ட அல்லது குறுகிய கடற்காயல் அல்லது கழுத்தைக் குறிக்கிறது
# அருண் சிங்

**அருண் சிங்** (**Arun Singh**) பட்டயக் கணக்கறிஞரும், மாநிலங்களவை உறுப்பினரும், பாரதிய ஜனதா கட்சியின் தேசியப் பொதுச் செயலாளரும் ஆவார். மேலும் இவர் பாரதிய ஜனதா கட்சியின் தலைமை நிலையச் செயலாளராகவும், கர்நாடகா & இராஜஸ்தான் மாநிலங்களின் கட்சியின் பொறுப்பாளராகவும் செயல்படுகிறார்.
# சாகிவால் மாவட்டம்

**சாகிவால் மாவட்டம்** (**Sahiwal District**), இதன் பழைய பெயர் *மாண்டிகோமெரி மாவட்டம்* ஆகும். இம்மாவட்டம் பாகிஸ்தானின் பஞ்சாப் மாகாணத்தில் உள்ளது. இதன் நிர்வாகத் தலைமையிட நகரம் சாகிவால் ஆகும். இம்மாவட்டம் சாகிவால் மாட்டினங்களுக்கு பெயர் பெற்றது. இம்மாவட்டம் இரண்டு தாலுகாக்களைக் கொண்டது. சிந்துவெளி நாகரித்தின் அரப்பா தொல்லியல் களங்களை இம்மாவட்டம் கொண்டுள்ளது.சிந்து ஆறு பாய்வதால் இம்மாவட்ம் நீர் வளம் மிக்கது.
# சாகிவால் மாவட்டம்

## மக்கள் தொகை பரம்பல்

2017 பாகிஸ்தான் மக்கள்தொகை கணக்கெடுப்பின்படி, 3,201 சதுர கிலோ மீட்டர் பரப்பளவு கொண்ட சாகிவால் மாவட்டத்தின் மக்கள் தொகை 25,13,011 ஆகும். அதில் ஆண்கள் 1,276,646, பெண்கள் 1,236,119 மற்றும் திருநங்கைகள்/நம்பிகள் 246 அக உள்ளனர். மக்கள்தொகை அடர்த்தி ஒரு சதுர கிலோ மீட்டர் பரப்பில் 785.1 பேர் வீதம் வாழ்கின்றனர். இதன் மக்கள் தொகையில் சராசரி எழுத்தறிவு உடையோர் 1,143,059 மட்டுமே. இம்மாவட்டத்தில் மேற்கு பஞ்சாபியை பேசுபவர்கள் 24,63,603 (98%) ஆகும். உருது, சிந்தி, பலூச்சி, காஷ்மீரி, சராய்கி, இந்துகோ, பிராய்கி, பஷ்தூ போன்ற மொழிகளைப் பேசுபவர்கள் 2% ஆகவுள்ளனர்.
# சாகிவால் மாவட்டம்

## தட்ப வெப்பம்

இம்மாவட்டத்தின் கோடைக்கால வெப்பம் 45–50 பாகை செல்சியஸ் ஆகவும்; குளிர்கால வெப்பம் 5-10 பாகை செல்சியசாகவும் இருக்கும். இதன் சராசரி ஆண்டு மழைப்பொழிவு 2000 மில்லி மீட்டர் ஆகும்.
# சாகிவால் மாவட்டம்

## கல்வி

- சாகிவால் பொது பள்ளி & கல்லூரி
- அரசு பட்டமேற்படிப்புக் கல்லூரி, சாகிவால்
- இராணுவப் பொதுப்பள்ளி & கல்லூரி, சாகிவால்
# சாகிவால் மாவட்டம்

## இதனையும் காண்க

- சாகிவால்
- சாஹிவால் மாடு
# சாகிவால்

'''சாகிவால் தொடருந்து நிலையம், இராவி ஆற்றுப் பாலம், சிச்சாவத்தினி காடுகள், சாகிவால் மருத்துவக் கல்லூரி  
| image_map =
| mapsize =
| map_alt =
| map_caption =
| pushpin_map = Punjab Pakistan#Pakistan
| pushpin_label_position =
| pushpin_mapsize =
| coordinates =
| subdivision_type =நாடு
| subdivision_name =
| subdivision_type1 = மாகாணம்
| subdivision_name1 =பஞ்சாப்
| subdivision_type2 = மாவட்டம்
| subdivision_name2 = சாகிவால்
| subdivision_type3 =
| subdivision_name3 =
| area_metro_km2 =3201
| area_total_km2=60
| total_type=City
| elevation_m = 152.4
| population_as_of = 2017
| population_total = 389,605
|population_rank= 21
| population_density_km2 =auto
| population_footnotes =
| established_date = 1865
| timezone1 = பாகிஸ்தான் சீர் நேரம்
| utc_offset1 = +5
| demographics1_title1 = முதன்மை மொழி
| demographics1_info1 = மேற்கு பஞ்சாபி, உருது, ஆங்கிலம்
| area_code = 040
| area_code_type =
| website =
| blank_name = ஒன்றியக் குழுக்கள்
| blank_info = 52
(நகர்புறம் 11: கிராமப்புறம் 41) சாகிவால் நகரம் லாகூருக்கு 180 கிலோ மீட்டர் தொலைவிலும், பைசலாபாத்திலிருந்து 100 கிலோ மீட்டர் தொலைவிலும் அமைந்துள்ளது. இந்நகரம் முல்தான் நகரம் மற்றும் லாகூருக்கு இடையே ராவி ஆறு மற்றும் சத்லஜ் ஆறுகளுக்கு இடைப்பகுதியில் அமைந்துள்ளது.இந்நகரம் சாஹிவால் மாடுகளுக்கு பெயர் பெற்றது. 2017 பாகிஸ்தான் மக்கள்தொகை கணக்கெடுப்பின்படி இந்நகரத்தின்]] மக்கள் தொகை 3,89,605 ஆகும்.
# சாகிவால்

## தட்ப வெப்பம்

சாக்வால் நகரத்தின் கோடைக்கால அதிகபடச வெப்பம் 52&nbsp;°C ஆகவும்; குளிர்கால வெப்பம் 2&nbsp;°C ஆகவும் இருக்கும். இதன் மண் வளம் பொருந்தியது. ஆண்டு சராசரி மழைப்பொழிவு 2000&nbsp;மி மீ ஆகும்.
# சாகிவால்

## கல்வி

- சாகிவால் மருத்துவக் கல்லூரி
- சாகிவால் பல்கலைக்கழகம்
- பஞ்சாப் அறிவியல் கல்லூரி
- சுப்பிரீயர் கல்லூரி
- இராணுவ பள்ளி & கல்லூரி, சாகிவால்
- அரசு பட்டமேற்படிப்பு கல்லூரி, சாகிவால்
- அர்சு தொழில்நுட்பக் கல்லூரி, சாகிவால்
# சாகிவால்

## இதனையும் காண்க

- சாஹிவால் மாடு
# பெரம்பூர் மேம்பாலப் பூங்கா

**முரசொலி மாறன் மேம்பாலப் பூங்கா** அல்லது **முரசொலி மாறன் பூங்கா** (*Perambur Flyover Park*) இந்தியா தீபகற்பத்தின் தமிழ்நாடு மாநிலத்தின் சென்னை மாவட்டத்தில் உள்ள பெரம்பூர் பகுதியில் அமைந்துள்ளது. சென்னை பெரம்பூரில் இருந்து ஓட்டேரி, புரசைவாக்கம், எழும்பூர், சென்டிரல் உள்ளிட்ட பகுதிகளுக்கு நெரிசல் இன்றி வாகனங்கள் செல்வதற்காக பெரம்பூர் மேம்பாலம் கட்டப்பட்டது. சென்னையின் இம்மேம்பாலத்திற்கு கீழே அமைந்துள்ளது. கூடிய திறந்த வெளி உடற்பயிற்சி நிலையம், அனைவரும் பயன்பெறும் வகையில், தரைஓடுகள் பதித்த நீண்ட வட்ட வடிவிலான நடைபாதை, நீரூற்றுகள், இயற்கைப் புல்வெளிகள், அலங்கார விளக்குகள், சாய்வு இருக்கைகள், மிக உயரமான பன்முக விளக்குக் கம்பம், மனதிற்கு இதமளிக்கும் பூக்கள் மலர்ந்த செடிகள் மற்றும் மரங்கள் என பல சிறப்பம்சங்கள் கூடிய இப்பூங்கா, பெரம்பூர் தொடருந்து நிலையம் அருகில் அமைந்துள்ளது இன்னொரு சிறப்பு.  
'சென்னை சங்கமம் - நம்ம ஊரு திருவிழா' என்ற பெயரில், காவடியாட்டம் , கரகாட்டம், தப்பாட்டம், ஒயிலாட்டம், பொய்க்கால் குதிரை நடனம், தெருக்கூத்து போன்ற 40 கலைகளுடன் கூடிய கலாச்சார பண்பாட்டு விழா, 14-01-2023 முதல் 17-01-2023 வரை நடைபெற்ற சென்னையின் முக்கிய பதினெட்டு இடங்களில் பெரம்பூர் மேம்பாலப் பூங்காவும் ஒன்று.
# பெரம்பூர் மேம்பாலப் பூங்கா

## அமைவிடம்

பெரம்பூர் மேம்பாலப் பூங்கா பெரம்பூர் தொடருந்து நிலையத்திற்கு அருகில் பெரம்பூர் மேம்பாலத்தின் கீழ் பகுதியில் பெரம்பூர் நெடுஞ்சாலை, மாதவரம் சாலை, காகித ஆலை சாலை, ஆகியவை சந்திக்கும் இடத்தில், முரசொலி மாறன் பூங்கா (வடக்கு) மற்றும் முரசொலி மாறன் பூங்கா (தெற்கு) என இரு பூங்காக்களாக, இடையில் இருப்புப்பாதை வழித்தடத்தைக் கொண்டுள்ளதாக, சிறப்பாக அமைந்திருக்கிறது. இதன் புவியியல் ஆள்கூறுகள்: 13°06'32.6"N, 80°14'33.2"E. இது கடல் மட்டத்திலிருந்து சுமார் 31 மீட்டர் உயரத்தில் அமைந்துள்ளது.
# பெரம்பூர் மேம்பாலப் பூங்கா

## பலன் பெறும் சுற்றுப்புறங்கள்

இப்பூங்காவினால், பெரம்பூர், அயனாவரம், செம்பியம், வியாசர்பாடி, பெரவள்ளூர், அகரம், ஜவஹர் நகர், பெரியார் நகர், திரு. வி. க. நகர், கொளத்தூர் (சென்னை), மூலக்கடை, பொன்னியம்மன்மேடு, குமரன் நகர், பாலகுமாரன் நகர், திருப்பதி நகர், பூம்புகார் நகர், பாலாஜி நகர், அயனாவரம், ஜமாலியா, இலட்சுமிபுரம், விநாயகபுரம் ஆகிய பகுதிவாழ் குடும்பங்கள் பொழுதுபோக்கி, மனமகிழ்கின்றனர்.
# பெரம்பூர் மேம்பாலப் பூங்கா

## சிறுவர் உருளைச் சக்கர சறுக்கு விளையாட்டு மைதானம்

இப்பூங்காவின் உள்நுழைவு வாயிலுக்கு அருகில், பூங்காவின் உள்பகுதியில் அமைந்துள்ள சிறுவர் உருளைச் சக்கர விளையாட்டு மைதானத்தில் சிறுவர் மற்றும் சிறுமியர் ஆர்வத்துடன் பயிற்சி பெறும் காட்சிகள், மென்மேலும் அதிக அளவில் பயிற்சி பெற சிறுவர் சிறுமியர் சேர்வது குறித்து பெற்றோர்கள் முடிவு செய்ய ஏதுவாக உள்ளன.
# பெரம்பூர் மேம்பாலப் பூங்கா

## போக்குவரத்து

### பேருந்து போக்குவரத்து

சாலை வழியாக, இப்பூங்கா மற்ற ஊர்களுக்கு எளிதாக வந்து செல்லும் பொருட்டு அமைந்துள்ளது. இப்பூங்காவை ஒட்டிச் செல்லும் காகித ஆலை சாலை, பெரம்பூர் நெடுஞ்சாலை (வடக்கு), பெரம்பூர் நெடுஞ்சாலை (தெற்கு), மாதவரம் நெடுஞ்சாலை மற்றும் முரசொலி மாறன் மேம்பாலம் ஆகிய சாலைகள் பேருந்து சேவைகளையும் எளிதில் பெறும் பொருட்டு அமைந்துள்ளன.
# பெரம்பூர் மேம்பாலப் பூங்கா

## போக்குவரத்து

### தொடருந்து போக்குவரத்து

மிக அருகில் அமைந்துள்ள பெரம்பூர் தொடருந்து நிலையம் மற்றும் பெரம்பூர் கேரேஜ் வொர்க்ஸ் தொடருந்து நிலையம், இப்பூங்காவிற்கு தொலைவிலிருந்து வரும் மக்களுக்கும் பயனுள்ளதாக இருக்கிறது.
# பெரம்பூர் மேம்பாலப் பூங்கா

## அருகிலுள்ள இடங்கள்

- இசுபெக்ட்ரம் பேரங்காடி (சென்னை)
# பெரம்பூர் மேம்பாலப் பூங்கா

## மேலும் பார்க்கவும்

- சென்னை பூங்காக்கள்
# ஒகரா மாவட்டம்

**ஒகரா மாவட்டம்** (**Okara District**), பாகிஸ்தான் நாட்டின் பஞ்சாப் மாகாணத்தில் உள்ள ஒரு மாவட்டம் ஆகும். இதன் நிர்வாகத் தலைமையிட நகரம் ஒகரா ஆகும். 1982-இல் இம்மாவட்டம் பழைய மாண்டிகோமாரி மாவட்டத்தின் சில தாலுகாக்களைக் கொண்டு 1982-இல் நிறுவப்பட்டது.
முல்தான் நெடுஞ்சாலை இம்மாவட்டத்தின் ஒகரா நகரத்தை லாகூருடன் ராவி ஆறு வழியாக இணைக்கிறது.<mapframe latitude="30.805312" longitude="73.444269" zoom="9" />இம்மாவட்டத்தில் சிந்துவெளி நாகரித்தின் அரப்பா தொல்லியற்களங்களைக் கொண்டது.
# ஒகரா மாவட்டம்

## புவியியல்

ஒகரா மாவட்டத்தின் தெற்கில் பகவல்பூர் மாவட்டம், தென்மேற்கில் பாக்பத்தன் மாவட்டம், மேற்கில் சாகிவால் மாவட்டம், வடக்கில் பைசலாபாத் மாவட்டம் மற்றும் நங்கானா சாகிபு மாவட்டம், கிழக்கிலும், வடக்கிலும் கசூர் மாவட்டம், தென்கிழக்கில் இந்தியாவின் பசில்கா மாவட்டம் அமைந்துள்ளது. இந்தியாவின் இந்தியாவின் பஞ்சாப் மாநிலத்தையும், பாகிஸ்தானின் பஞ்சாபையும் பிரிக்கும் இராட்கிளிப் கோடு ஒகரா மாவட்டம் ஒட்டி அமைந்துள்ளது.
# ஒகரா மாவட்டம்

## வேளாண்மை

பியாஸ் ஆறு பாயும் இம்மாவட்டம் மண் வளம் மற்றும் நீர் வளம் கொண்டது. இம்மாவட்டத்தில் உருளைக் கிழங்கு, தக்காளி, கரும்பு, கோதுமை, நெல், மக்காச் சோளம் போன்ற பயிர்கள் விளைகிறது. ஆரஞ்சு, மாம்பழத் தோட்டங்கள் மிகுதியாக உள்ளது. மேலும் எலுமிச்சம் பழம், கொய்யா, திராட்சைத் தோட்டங்களும் கொண்டது. இம்மாவட்டத்தில் பால் உற்பத்திக்கு சாஹிவால் மாடுகள் மற்றும் எருமைகள் அதிகம் வளர்க்கப்படுகிறது.
# ஒகரா மாவட்டம்

## மக்கள் தொகை பரம்பல்

2017 பாகிஸ்தான் மக்கள்தொகை கணக்கெடுப்பின்படி ஒகரா மாவட்டத்தின் மக்கள் தொகை 30,40,826 ஆகும். அதில் ஆண்கள் 1,564,470 மற்றும் பெண்கள் 1,476,071 ஆகவுள்ளனர். கிராமப்புற மக்கள் தொகை 21,98,262 ஆகவும்; நகர்புற மக்கள் தொகை 8,42,564 ஆகவுள்ளது. சராசரி எழுத்தறிவு 58.28% மட்டுமே. இம்மாவட்டத்தில் இசுலாமியர் 98.53%, கிறித்தவர்கள் 1.44% ஆக உள்ளனர்.இம்மாவட்ட மக்களில் பெரும்பான்மையினர் பஞ்சாபி மொழி 96.10%, உருது, காஷ்மீரி, பஷ்தூ போன்ற மொழிகள் 2.65% பேசுகின்றனர். இம்மாவட்டத்தில் ஜாட் முஸ்லீம்கள் பெரும்பான்மையாக உள்ளனர்.
# ஒகரா மாவட்டம்

## மாவட்ட நிர்வாகம்

ஒகரா மாவட்டம் 3 தாலுகாக்களாகவும், 10 ஒன்றியக் குழுக்களாகவும் பிரிக்கப்பட்டுள்ளது. பாகிஸ்தான் நாடாளுமன்றத்திற்கு இம்மாவட்டத்திலிருந்து 4 உறுப்பினர்களை தேர்வு செய்கிறது.
# ஒகரா

**ஒகரா** (**Okara**), பாகிஸ்தான் நாட்டின் பஞ்சாப் மாநிலத்தின் ஒகரா மாவட்டத்தின் நிர்வாகத் தலைமையிட நகரம் ஆகும். The name Okara is derived from *Okaan*, which is the name of a type of tree. இது பாகிஸ்தானில் அதிக மக்கள் தொகை கொண்ட நகரங்களில் 25வது ஆகும்.இது லாகூர் மற்றும் பைசலாபாத் நகரங்களுக்கு தென்மேற்கில் 100 கிலோ மீட்டர் தொலைவில் உள்ளது. இந்நகரம் பருத்தி ஆலை, கரும்பாலை போன்ற வேளாண் தொழிற்சாலைகள் அதிகம் கொண்டது. சாஹிவால் மாடுகள், எருமைகள் அதிகம் கொண்ட இந்நகரத்தில் பாகிஸ்தான் இராணுவத்தின் பால் பண்ணை உள்ளது.
# ஒகரா

## தட்ப வெப்பம்

ஒகரா நகரத்தின் கோடைக்கால அதிகபட்ச வெப்பம் மற்றும் குளிர்கால குறைந்தபட்ச வெப்பம் ஆகவுள்ளது. இந்நகரத்தின் ஆண்டு சராசரி மழைப்பொழிவு ஆகும்.
# ஒகரா

## கல்வி

- ஒகரா பல்கலைக்கழகம்
- வேளாண்மைப் பல்கலைக்கழகம், ஒகரா வளாகம்
- பஞ்சாப் கல்லூரி, ஒகரா
- மாணவர் படை கல்லூரி, ஒகரா
- மருந்தியல் கல்லூரி, ஒகரா
- அரசுக் கல்லூரி, ஒகரா
# கூச்சிங் தெற்கு மாநகராட்சி

**கூச்சிங் தெற்கு மாநகராட்சி** அல்லது **கூச்சிங் தெற்கு மாநகராட்சி மன்றம்** (மலாய்: *Majlis Bandaraya Kuching Selatan*; ஆங்கிலம்: *Council of the City of Kuching South*); (சுருக்கம்: **MBKS**) என்பது மலேசியா, சரவாக் மாநிலத்தில், கூச்சிங் பிரிவு; கூச்சிங் மாவட்டம்; கூச்சிங் மாநகரத்தின் தெற்குப் பகுதியை நிர்வகிக்கும் மாநகராட்சி ஆகும்.  
இந்த மாநகராட்சி மலேசியாவின் சரவாக் மாநில அரசாங்க அதிகார வரம்பின் கீழ் செயல்படுகிறது. 1998 ஆகஸ்டு 1-ஆம் தேதி கூச்சிங் நகரத்திற்கு அதிகாரப்பூர்வமாக மாநகரத் தகுதி வழங்கப்பட்டது. அதன் பிறகு கூச்சிங் தெற்கு மாநகராட்சி நிறுவப்பட்டது. இதன் அதிகார வரம்பு 61.53 சதுர கி. மீ. பரப்பளவைக் கொண்டது.
# கூச்சிங் தெற்கு மாநகராட்சி

## பொது

கூச்சிங் தெற்கு மாநகராட்சி முதல்வரும்; கூச்சிங் தெற்கு மாநகராட்சி துணை முதல்வரும்; 30 கூச்சிங் தெற்கு மாநகராட்சி மன்ற உறுப்பினர்களும் ஈராண்டு காலம் பணியாற்றுவதற்கு, சரவாக் மாநில அரசாங்கத்தால் *(Sarawak State Government)* நியமிக்கப் படுகின்றனர். மன்ற உறுப்பினர்கள் சரவாக் மாநிலத்தில் உள்ள அரசியல் கட்சிகளைச் *(Gabungan Parti Sarawak)* சார்ந்தவர்களாக உள்ளனர்.  
இந்தக் கூச்சிங் தெற்கு மாநகராட்சியின் நோக்கம்; கூச்சிங் மாநகரத்தின் தெற்குப் பகுதியின் உள்கட்டமைப்பு, பொது வசதிகளைப் பராமரிப்பதாகும். மேலும், மாநகராட்சியின் கட்டடங்களை ஒழுங்கான முறையில் கட்டமைப்பது; பொது சுகாதாரத்தைப் பாதுகாப்பது; சுற்றுச் சூழலை அழகுபடுத்துவது; போன்றவை இந்த மாநகராட்சியின் முக்கியச் செயல்பாடுகள் ஆகும்..
# கூச்சிங் தெற்கு மாநகராட்சி

## வரலாறு

சரவாக்கில் வெள்ளை இராஜா அரசாங்கத்தின் போது பொதுப்பணித் துறையால் கையாளப்பட்ட மன்றத்தின் பல செயல்பாடுகள் இன்றும் இந்தக் கூச்சிங் மாநகராட்சிகளின் பயன்பாடுகளில் உள்ளன.  
ஜேம்சு புரூக் (*Sir James Brooke*); போர்னியோ தீவின் வடமேற்குப் பகுதியில் சரவாக் சுல்தானகம் எனும் சரவாக் இராச்சியத்தை *(Raj of Sarawak)* உருவாக்கியவர். அதன் முதல் ராஜாவாக ஆட்சி செய்தவர். இவரின் ஆட்சிக் காலத்தில் தான் ஊராட்சித் திட்டங்கள் அமலுக்கு வந்தன.  
1921-இல் கூச்சிங் பொதுத் தூய்மை மற்றும் நகராட்சி ஆலோசனைக் குழு *(Kuching Sanitary and Municipal Advisory Board)* உருவாக்கப்பட்டது. ஒரு புதிய சட்டத்தைத் தொடர்ந்து, அந்த வாரியம் 1 ஜனவரி 1934-இல் கூச்சிங்கிற்கான நகராட்சி ஆணையமாக *(Municipal Authority Kuching)* மாறியது. பின்னர் கூச்சிங் நகராட்சி வாரியம் என்று அழைக்கப்பட்டது *(Kuching Municipal Board).*
# கூச்சிங் தெற்கு மாநகராட்சி

## வரலாறு

### கூச்சிங்கிற்கு மாநகரத் தகுதி

கூச்சிங்கை நகரத் தகுதிக்கு உயர்த்துவதற்கான விண்ணப்பம் கூச்சிங் வாழ் மக்களின் விருப்பத்தின் பேரில் செய்யப்பட்டது. 18 ஜூலை 1984-இல் சரவாக் சட்ட மன்றத்தில் *(Dewan Undangan Negeri Sarawak)* அதற்குரிய ஒரு தீர்மானம் நிறைவேற்றப்பட்டது.  
அந்தத் தீர்மானத்திற்கு 1985-ஆம் ஆண்டு அக்டோபர் மாதம், யாங் டி பெர்துவா சரவாக் ஒப்புதல் வழங்கினார். அதன்பிறகு, அந்தத் தீர்மானம் ஆட்சியாளர்கள் மாநாட்டின் *(Conference of Rulers)* பரிசீலனைக்குச் சமர்ப்பிக்கப்பட்டது.
# கூச்சிங் தெற்கு மாநகராட்சி

## வரலாறு

### கூச்சிங் இரு பகுதிப் பிரிவுகள்

1986 ஜூலை 3-ஆம் தேதி, தீர்மானம் அங்கீகரிக்கப்பட்டது. 1988 ஆகஸ்டு 1-ஆம் தேதி, கூச்சிங் நகரம் அதிகாரப்பூர்வமாக ஒரு மாநகரமாகச் செயல்படத் தொடங்கியது.  
கூச்சிங் மாநகரம் வடக்கு மற்றும் தெற்கு என 2 பகுதிகளாகப் பிரிக்கப்பட்டுள்ளது. கூச்சிங் வடக்கிற்கு ஆணையர் (*Commissioner);* கூச்சிங் தெற்கிற்கு மேயர் *(Mayor)* என இரு மாநகர்த் தலைவர்களால் நிர்வகிக்கப் படுகின்றது.
# கூச்சிங் தெற்கு மாநகராட்சி

## வரலாறு

### கூச்சிங் வடக்குப் பகுதி

கூச்சிங் வடக்குப் பகுதி *(Kuching City North)* முன்பு இருந்த கூச்சிங் கிராமப்புற மாவட்ட மன்றத்தால் *(Kuching Rural District Council - KRDC)* நிர்வகிக்கப்பட்ட பிரதேசத்தின் குறிப்பிடத்தக்கப் பகுதிகளை உள்ளடக்கியது.  
கூச்சிங் வடக்குப் பகுதி ஓர் ஆணையரின் அதிகார வரம்பிற்கு உட்பட்டது. அவருக்கு ஓர் ஆலோசகர் குழு *(Board of Advisors)* உதவுகிறது.
# கூச்சிங் தெற்கு மாநகராட்சி

## வரலாறு

### கூச்சிங் தெற்குப் பகுதி

கூச்சிங் தெற்குப் பகுதி *(Kuching City South)* பெரும்பாலும், முன்பு இருந்த கூச்சிங் முனிசிபல் மன்றத்தின் *(Kuching Municipal Council - KMC)* கீழ் இருந்த பகுதிகளை உள்ளடக்கியது.
# கூச்சிங் தெற்கு மாநகராட்சி

## வரலாறு

### கூச்சிங் தெற்கு மாநகராட்சி முதல்வர்கள்

| #. | முதல்வர் | தொடக்கம் | சேவைக்கால</br>முடிவு |  |
| --- | --- | --- | --- | --- |
| 1. | சோங் சுவீ குவான் | 1 ஆகஸ்டு 1988 | 31 சனவரி 2006 |  |
| 2. | சான் செங் காய் | 1 பிப்ரவரி 1997 | 31 சூலை 2006 |  |
| 3. | சோங் தெட் சங் | 25 செப்டம்பர் 2006 | 3 ஆகஸ்டு 2007 |  |
| 4. | ஜேம்சு சான் காய் சின் | 4 சூன் 2008 | 31 ஆகஸ்டு 2019 |  |
| 5. | வீ ஓங் செங் | 1 செப்டம்பர் 2019 | பதவியில் | } |
# இந்து மகாஜன சங்கம் (மலேசியா)

**இந்து மகாஜன சங்கம்** (**Hindu Mahajana Sangam**), மலேசியா நாட்டில் வாழும் இந்து சமயம் சார்ந்த தொழிலாளர்களின் இலாப நோக்கமற்ற தன்னார்வத் தொண்டு நிறுவனம் ஆகும். 1935-ஆம் ஆண்டில் நிறுவப்பட்ட இதன் தலைமையிடம், மலேசியாவின் பினாங்கு மாநிலத் தலைநகரான ஜார்ஜ் டவுனில் இயங்குகிறது. 1935-ஆம் ஆண்டிற்கு முன்னர் இதனை *கூட்டக்கடை மடம்* என்று அழைக்கப்பட்டது.
# இந்து மகாஜன சங்கம் (மலேசியா)

## வரலாறு

1933-ஆம் ஆண்டில் நடைபெற்ற பினாங்கு மகாமாரியம்மன் கோயில் முதல் குடமுழுக்கை ஒட்டி, 1935-ஆம் ஆண்டில் இந்து மகாஜன சங்கம், ஜார்ஜ் டவுனில் நிறுவப்பட்டது. முதன்முதலில் இந்த அமைப்பு சமயக் கடமைகளை கடைபிடிக்க வேண்டி நிறுவப்பட்டது. மேலும் இந்த தொண்டு நிறுவனம் மலேசியா வாழ் இந்துக்களின் கல்வி, சமூக/பண்பாடு மேம்பாடு மற்றும் பினாங்கு ஸ்ரீ முத்து மாரியம்மன் கோயில் மற்றும் அருள்மிகு பாலதண்டாயுதபாணி கோயில் நிர்வாகத்தில்/வளர்ச்சியில் பங்கேற்பது மற்றும் தொழிலாளர்களின் ஒன்றியமாகச் செயல்படுகிறது. இச்சங்கத்தின் மண்டபம் அருள்மிகு பாலதண்டாயுதபாணி கோயில் மலையுச்சியில் உள்ளது.
# இந்து மகாஜன சங்கம் (மலேசியா)

## வரலாறு

### தலைமையிடம்

இந்து மகாஜன சங்கத்தின் தலைமையிடக் கட்டிடம் பினாங்கில் உள்ள தேவாலயத் தெருவில் 1935 முதல் 1988-ஆம் ஆண்டு வரை செயல்பட்டது. தற்போது பினாங்கின் தலைநகரான ஜார்ஜ் டவுனில் உள்ள காந்திஜி ஆஸ்ரமத்தில் சொந்த கட்டிடத்தில் இயங்குகிறது.
# இந்து மகாஜன சங்கம் (மலேசியா)

## கோயில்கள் & திருவிழாக்கள்

தைப்பூசம் விழாவை காந்திஜி மண்டபத்தில் விருந்து உபசாரத்துடன் கொண்டாடப்படுகிறது. அன்று பல பக்தர்கள் பால் காவடிகள் ஏந்தி, 18 கிலோ மீட்டர் தொலைவிற்கு ஊர்வலமாக வந்து பாலதண்டாயுதபாணிக்கு பால் அபிசேகம் செய்வர்.  
1951-ஆம் ஆண்டில் இந்து மகாஜன சங்கத்தினர், அருள்மிகு பாலதண்டாயுதபாணி திருக்கோயில் அருகே பிள்ளையார் கோயிலை எழுப்பி குடமுழுக்கு செய்தனர். பின்னர் 1970-ஆம் ஆண்டில் இக்கோயிலை புதுப்பித்தது. மேலும் பிள்ளையார் கோயிலில் ஆண்டுதோறும் விநாயகர் சதுர்த்தி கொண்டாடுகிறது.  
சித்திரைத் திருவிழாவின் போது ஐம்பொன் முருகன் விக்கிரகத்தை தேரில் அமர்த்தி, பகதர்கள் புடைசூழ, பாலதண்டாயுதபாணி கோயிலிருந்து, முத்து மாரியம்மன் கோயில் வரை ஊர்வலம் நடத்தப்படுகிறது.  
இந்து மகாஜன சங்கம் சார்பில் முத்து மாரியம்மன் கோயிலில் நவராத்திரி விழா கொண்டாடப்படுகிறது.1900-ஆம் ஆண்டு முதல் மார்கழி மாதத்தில் வைகுண்ட ஏகாதசி விழாவை குஞ்ச் பிகாரி எனும் கிருஷ்ணன் கோயிலில் கொண்டாடப்படுகிறது.
# தீப்சின் மேலாதிக்கம்

## மேலும் பார்க்கவும்

- எசுபார்த்தாவின் மேலாதிக்கம்
# ஜொகூர் பாரு மாநகராட்சி

**சொகூர் பாரு மாநகராட்சி** (மலாய்: *Majlis Bandaraya Johor Bahru*; ஆங்கிலம்: *Johor Bahru City Council*); (சுருக்கம்: **MBJB**) என்பது மலேசியா, சொகூர், மாநிலத்தின் சொகூர் பாரு மாவட்டம்; சொகூர் பாரு மாநகரம்; இசுகந்தர் மலேசியாவின் சில பகுதிகள்; ஆகியவற்றை நிர்வகிக்கும் மாநகராட்சி ஆகும். இந்த மாநகராட்சி மலேசியாவின் சொகூர் மாநில அரசாங்கத்தின் கீழ் இயங்குகிறது.  
1994 சனவரி 1-ஆம் தேதி சொகூர் பாரு நகரத்திற்கு அதிகாரப்பூர்வமாக மாநகரத் தகுதி வழங்கப்பட்டது. அதன் பிறகு சொகூர் பாரு மாநகராட்சி நிறுவப்பட்டது. இந்த மாநகராட்சியின் தலைமையகம், சொகூர் பாரு மாநகரத்தில் உள்ளது.
# ஜொகூர் பாரு மாநகராட்சி

## பொது

இந்த மாநகராட்சி பொதுச் சுகாதாரம் *(Public Health);* கழிவு மேலாண்மை *(Waste Removal);* நகர மேலாண்மை; நகரத் திட்டமிடல்; சுற்றுச்சூழல் பாதுகாப்பு; கட்டடக் கட்டுப்பாடு; சமூகப் பொருளாதார மேம்பாடு *(Social Economic Development);* மற்றும் நகர்ப்புற உள்கட்டமைப்பின் பொது பராமரிப்பு *(General Maintenance of Urban Infrastructure)* போன்ற செயல்பாடுகளைக் கவனித்துக் கொள்கிறது.
# ஜொகூர் பாரு மாநகராட்சி

## பொது

### மாநகராட்சித் தலைவர்கள்

| சேவைக் காலம் |  |  |  |
| --- | --- | --- | --- |
| 1. | துங்கு அகமட் இப்ராகிம் | 1977-1984 |  |
| 2. | அமினா அசிசா மரியம் | 1984-1984 |  |
| 3. | ஆசாரி ரபேல் | 1984-1993 |  |
| 4. | அசிம் யாகயா | 1994 – 2000 |  |
| 5. | சொகாரி சுராட்மான் | 2000 – 2003 |  |
| 5. | வாகிட் டாலான் | 2003 – 2007 |  |
| 6. | அப்துல் லத்தீப் யூசுப் | 2007 - 2007 |  |
| 7. | நைம் நசீர் | 2007 – 2009 |  |
| 8. | முகமது ஜாபர் அவாங் | 2009 - 2011 |  |
| p. | புர்கான் அமீன் | 2011 - 2013 |  |
| 10. | இசுமாயில் கரீம் | 2013 - 2014 |  |
| 11. | அப்துல் ரகுமான் முகம்மது தவாம் | 2014 - 2015 |  |
| 12. | ரகீம் பின் நின் | 2015 - 2017 |  |
| 13. | அம்ரான் பின் ரகுமான் | 2017 - 2019 |  |
| 14. | அசாரி பின் தாவூத் | 2019–2021 |  |
| 15. | முகமது நூரசாம் ஒசுமான் | 2021 – | } |
# ஜொகூர் பாரு மாநகராட்சி

## நிர்வகிக்கும் இடங்கள்

- தெப்ராவ் - *Tebrau*
- பாசீர் கூடாங் - *Pasir Gudang*
- ஜொகூர் பாரு - *Johor Bahru*
- பூலாய் - *Kangkar Pulai*
# ஜொகூர் பாரு மாநகராட்சி

## நிர்வகிக்கும் இடங்கள்

### கிளை அலுவலகங்கள்

- லார்க்கின் - *Larkin Sentral*
- பெலாங்கி - *Taman Pelangi*
- பெர்மாஸ் ஜெயா - *Permas Jaya*
- பண்டார் பாரு உடா - *Bandar Baru UDA*
- தம்போய் - *Tampoi, Johor*
# மொகித் சர்மா

அசோக சக்கர விருது வழங்கும் காட்சி, நாள் 26 சனவரி 2010, புது தில்லி]]  
**மேஜர் மொகித் சர்மா** (*Major Mohit Sharma*)(AC|SM) (பிறப்பு:13 சனவரி 1978 – 21 மார்ச் 2009) இந்தியத் தரைப்படையின் வான் குடைச் சிறப்புப் படையின் அதிகாரியான மேஜர் ஆவார். இவரது வீரதீர பணியைப் பாராட்டி, இறப்பிற்குப் பின் இவருக்கு அமைதிக் காலத்திய மிக உயர்ந்த இராணுவ விருதான அசோகச் சக்கர விருது வழங்கப்பட்டது.  
21 மார்ச் 2009 அன்று ஜம்மு காஷ்மீர் மாநிலத்தின் குப்வாரா மாவ்ட்டத்தின் பாக்கித்தான் எல்லையை ஒட்டிய ஹப்ருதா காட்டில் பா க்கித்தான் பயங்கரவாதிகளை எதிர்த்து போரிடும் போது, நான்கு பயங்கரவாதிகளால் சுடப்பட்டு இறந்தார். இவர் தேசிய பாதுகாப்பு அகாதமி மற்றும் இந்திய இராணுவ அகாதமியில் இராணுவப் பயிற்சி பயின்றவர். 2005-ல் இவர் சேனா பதக்கம் பெற்றவர்.
# மொகித் சர்மா

## மரபுரிமை பேறுகள்

2019-ஆம் ஆண்டில் தில்லி மெட்ரோவின் இராஜேந்திர நகர் மெட்ரோ இரயில் நிலையத்திற்கு மேஜர் மொகித் சர்மா மெட்ரோ இரயில் நிலையம் எனப்பெயரிடப்பட்டது.
# பெரிய அலகு கதிர்க்குருவி

**பெரிய அலகு கதிர்க்குருவி** (*பிலோசுகோபசு மேக்னிரோசுட்ரிசு*) என்பது இலை கதிர்க்குருவியின் சிற்றினமாகும் (குடும்பம் பிலோசுகோபிடே). இது முன்னர் "பழைய உலக கதிர்க்குருவி" கூட்டத்தில் சேர்க்கப்பட்டது.  
இவை மத்திய சீனா மற்றும் இமயமலையில் இனப்பெருக்கம் மேற்கொள்கின்றன. இது மேற்குத் தொடர்ச்சி மலைகள் மற்றும் தொடர்புடைய மலைத்தொடர்களில் குளிர்காலத்தில் காணப்படும். இது அடர்த்தியான தாவரங்கள் நிறைந்த பகுதிகளில் காணப்படுகிறது. இவற்றைக் காண்பதைவிட இவற்றின் குரலை அடிக்கடி கேட்கலாம்.
# நீலத் தொண்டை நீல ஈபிடிப்பான்

**நீலத் தொண்டை நீல ஈபிடிப்பான்** (*சையோர்னிசு ரூபிகுலோய்ட்சு*) என்பது பழைய உலக ஈபிடிப்பான் குடும்பத்தில் உள்ள ஒரு சிறிய குருவி சிற்றினமாகும். இது *திக்கெல் நீல ஈபிடிப்பான்* போன்றது. ஆனால் இதன் நீல நிறத் தொண்டையால் எளிதில் பிரித்தறியப்படுகிறது. இந்தச் சிற்றினத்தின் வாழ்விடம் மற்ற வகை பறக்கும் பறவைகளை விட அடர்ந்த காடு ஆகும். நீல தொண்டை பறக்கும் பறவையானது இந்தியத் துணைக்கண்டத்தின் பெரும்பகுதியிலும், குறிப்பாக இந்தியாவின் இமயமலைப் பகுதியிலும், சமவெளிகள் மற்றும் மேற்குத் தொடர்ச்சி மலைகளில் குளிர்கால மாதங்களிலும், கிழக்கே வங்காளதேசம் மற்றும் மியான்மரில் உள்ள அரக்கான் மற்றும் தெனாசெரிம் மலைகள் வரை பரவியுள்ளது.
# நீலத் தொண்டை நீல ஈபிடிப்பான்

## விளக்கம்

முதிர்ச்சியடைந்த ஆண் பறவைகள் நீல நிற தொண்டை மற்றும் ஆரஞ்சு நிற மார்பகங்களுடன் நன்கு வரையறுக்கப்பட்ட வெள்ளை வயிற்றுடன் பக்கவாட்டுகளுடன் காணப்படும். பெண் பறவைகள் ஆலிவ் தலை மற்றும் மேல் பகுதிகள் குறைவான நுரை வண்ணத்தில் ஆரஞ்சு நிற மார்பு மற்றும் வெண்ணிற வயிற்றுடன் காணப்படும்.
# விசையுந்து மணி

**விசையுந்து மணி** (*Motorcycle bell*), **காப்பு மணி**, **ஆவி மணி**, **கிரெம்லின் மணி**, **உருளி மணி** அல்லது **தேவதை மணி** என்றும் அழைக்கப்படுவது ஒரு விசையுந்தின் கீழ்ப்பகுதிய்க் இணைக்கப்பட்ட ஒரு அலங்கார உலோக மணியாகும். இது பெரும்பாலும் பயண நல்ல வாழ்த்துகளின் அடையாளமாக கட்டப்பட்டுள்ளது.  
இந்த மணியானது பொதுவாக ஒரு அங்குல நீளமானது, பியூட்டர் அல்லது பிற உலோகங்களால் செய்யப்பட்டது. மேலும் விசையுந்து ஓட்டுபவர்களுக்கு ஒரு நற்பேறாகவும் அல்லது விசையுந்தில் பயணிக்கும் போது துரதிர்ஷ்டத்தைத் தடுக்கும் ஒரு அடையாளப் பாதுகாப்புப் பொருளாகக் கருதப்படுகிறது.
# விசையுந்து மணி

## வரலாறு

ஒரு கிரெம்லின் என்பது நாட்டுப்புறக் கதைகளின் ஒரு குறும்பு உயிரினமாகும். இது முதலில் விமானங்களில் உள்ள செயலிழப்புகளை விளக்குவதற்கும் பின்னர் விமானிகள் மற்றும் தொழில்நுட்ப வல்லுநர்களிடமிருந்து பிற இயந்திரங்களில் உள்ள குறைபாடுகளை விளக்குவதற்கும் பயன்படுத்தப்பட்டது. இறுதிச் சடங்குகளில் பயன்படுத்தப்படும் மணியைப் போன்ற பயன்பாட்டில், "காப்பு மணி" அல்லது "கிரெம்லின் மணி" சில சமயங்களில் இரண்டாம் உலகப் போரில் இங்கிலாந்து மற்றும் அமெரிக்க விமானிகளால் "கிரெம்லின்களை" தடுக்க பயன்படுத்தப்பட்டது. அமெரிக்க விமானிகள் வீடு திரும்பியபோது பலர் தம் விசையுந்தில் பாதுகாப்பு வசீகரமாக இதைப் பயன்படுத்துவதைத் தொடர்ந்தனர்.  
இந்த வழக்கம் இன்றும் சில விசையுந்து ஓட்டுபவர்களால் பயன்படுத்தப்படுகிறது, குறிப்பாக *ஹார்லி-டேவிட்சன் பைக்குகள்*.  
இந்த மணிகள் தனிப்பயன் வடிவமைப்புகள் மற்றும் பெரும் உற்பத்தி வடிவமைப்புகளாகவும் பயன்பாட்டிற்கு வருகின்றன.
# விசையுந்து மணி

## காப்புரிமை

"கிரெம்லின் மணி" அமெரிக்க ஐக்கிய நாடுகளில் காப்புரிமை பெற்றது. மேலும் இது அமெரிக்காவின் காப்புரிமை மற்றும் வர்த்தக முத்திரை அலுவலகத்தின் அதிகாரப்பூர்வ வர்த்தமானியில், தொகுதி 1290, எண் 4 இல் பதிவு செய்யப்பட்டுள்ளது.
# சுலு வன ஈபிடிப்பான்

**சுலு வன ஈபிடிப்பான்** (*Sulu jungle flycatcher*)(*சையோரினிசு ஓகுலரிசு*) என்பது பழைய உலகப் பறக்கும் பறவை குடும்பமான மசுசிகாபிடே பறவைச் சிற்றினமாகும். இது சுலுத் தீவுக்கூட்டத்தில் மட்டுமே காணப்படும் அகணிய உயிரி. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.  
பன்னாட்டு பறவையியலாளர்கள் சங்கம், சுலு புதர் ஈபிடிப்பானை 2021-ல் சிவப்பு வால் வன ஈபிடிப்பானிலிருந்து (*Cyornis rufocauda*) தனிச் சிற்றினமாகப் பிரித்து வகைப்படுத்தியது.
# செஞ்சா, சிங்கப்பூர்

**செஞ்சா** (*Senja*) என்பது சிங்கப்பூர், புக்கிட் பஞ்சாங்கில் உள்ள குடியிருப்புத் துணை மண்டலமாகும். இது வடக்கே கேஜே விரைவுச்சாலை, மேற்கில் உட்லண்ட்ஸ் சாலை மற்றும் தென்கிழக்கில் புக்கிட் பஞ்சாங் வெளிவட்ட சாலை ஆகியவற்றை எல்லையாகக் கொண்டுள்ளது. இது புக்கிட் பஞ்சாங்கின் 6 வது அங்கம் என்றும் அழைக்கப்படுகிறது.
# செஞ்சா, சிங்கப்பூர்

## சொற்பிறப்பியல்

மலாய் மொழியில் *செஞ்சா* என்பது 'அந்தி' அல்லது 'மந்தாரம்' என்று பொருள். புக்கிட் பஞ்சாங்கில் பல சாலைகள் மற்றும் துணை மண்டலங்களைப் போலவே, பெயரிடப்பட்டதன் பின்னணியில் உள்ள காரணம் பெரும்பாலும் தெரியவில்லை, சிலர் நகரத்தின் மேற்கில் இருப்பதால், மாலையில் சூரிய மறைவைப் பார்க்க முடியுமாதலால் *செஞ்சா* என்ற பெயர் வந்ததாகக் கூறுகின்றனர்.
# செஞ்சா, சிங்கப்பூர்

## வீட்டுவசதி

**செஞ்சாவில் உள்ள HDB வளாகம்**  
| - | 601-606, 603A | 1999-2001 | N6C1 |  |
| --- | --- | --- | --- | --- |
| - | 607-624, 611A, 613A-B, 615A, 616A, 617A | 2001-2002 | N6C2-N6C5 |  |
| சென்ஜா கிராண்ட் | 625-631, 625A-B, 629A-B | 2004-2005 | N6C8 |  |
| பசுமை சென்ஜா | 632, 633, 632A-B, 633A-D | 2013 | N6C9 |  |
| செஞ்சா கேட்வே | 634, 635, 634A-C, 635A-D | 2015 | N6C10 |  |
| சென்ஜா பூங்கா காட்சி | 636, 636A-D | 2015 | N6C11 |  |
| சென்ஜா ரிட்ஜஸ் | 637-639, 638A | 2022 | N6C15 |  |
| சென்ஜா ஹைட்ஸ் | 640-642, 640A, 641A | 2022 | N6C12 |  |
| சென்ஜா பள்ளத்தாக்கு | 643-647, 643A-B, 646A, 647A-B, | 2022 | N6C13-N6C14 |  |
| - | 650-656, 651A, 654A | 2001 | N6C6-N6C7 | } |
# செஞ்சா, சிங்கப்பூர்

## போக்குவரத்து

### சாலைகள்

செஞ்சாவிற்கு அருகில் பல சாலைகள் உள்ளன. இது செஞ்சா சாலை மற்றும் செஞ்சா இணைப்பு ஆகிய இரண்டு சாலைகளுடன் தொடங்கப்பட்டது. பின்னர் 2000 களின் நடுப்பகுதியில், உட்லண்ட்ஸ் சாலையுடன் துணை மண்டலத்தை இணைக்க சென்ஜா வே சேர்க்கப்பட்டது. 2017 இல், செஞ்சா சாலையை கேஜே விரைவுச்சாலையுடன் இணைக்கும் ஸ்லிப் சாலையுடன் சென்ஜா சாலை விரிவாக்கப்பட்டது.
# செஞ்சா, சிங்கப்பூர்

## கல்வி

செஞ்சாவில் வெஸ்ட் வியூ தொடக்கப் பள்ளியும், , வெஸ்ட் ஸ்பிரிங் மேல்நிலைப் பள்ளி மற்றும் ஜெங்குவா மேல்நிலைப் பள்ளி ஆகிய இரண்டு மேல்நிலைப் பள்ளிகளும் உள்ளன. பல சிறிய மழலையர் பள்ளிகள் மற்றும் குழந்தை பராமரிப்பு மையங்களும் செயல்படுகின்றன.
# பாசிர் கூடாங் மாநகராட்சி

**பாசிர் கூடாங் மாநகராட்சி** (மலாய்: *Majlis Bandaraya Pasir Gudang*; ஆங்கிலம்: *Pasir Gudang City Councill*); (சுருக்கம்: **MBPG**) என்பது மலேசியா, ஜொகூர், மாநிலத்தின் ஜொகூர் பாரு மாவட்டம்; பாசிர் கூடாங் மாநகரம்; இசுகந்தர் மலேசியாவின் சில பகுதிகள்; ஆகியவற்றை நிர்வகிக்கும் மாநகராட்சி ஆகும். இந்த மாநகராட்சி மலேசியாவின் ஜொகூர் மாநில அரசாங்கத்தின் கீழ் இயங்குகிறது.  
2020 நவம்பர் 20-ஆம் தேதி பாசிர் கூடாங் நகரத்திற்கு அதிகாரப்பூர்வமாக மாநகரத் தகுதி வழங்கப்பட்டது. அதன் பிறகு பாசிர் கூடாங் மாநகராட்சி நிறுவப்பட்டது. இந்த மாநகராட்சியின் தலைமையகம், பாசிர் கூடாங் மாநகரத்தில் உள்ளது. இதன் அதிகார வரம்பு 311 சதுர கி. மீ. பரப்பளவைக் கொண்டது.
# பாசிர் கூடாங் மாநகராட்சி

## பொது

இந்த மாநகராட்சி பொதுச் சுகாதாரம் *(Public Health);* கழிவு மேலாண்மை *(Waste Removal);* நகர மேலாண்மை; நகரத் திட்டமிடல்; சுற்றுச்சூழல் பாதுகாப்பு; கட்டடக் கட்டுப்பாடு; சமூகப் பொருளாதார மேம்பாடு *(Social Economic Development);* மற்றும் நகர்ப்புற உள்கட்டமைப்பின் பொது பராமரிப்பு *(General Maintenance of Urban Infrastructure)* போன்ற செயல்பாடுகளைக் கவனித்துக் கொள்கிறது.
# பாசிர் கூடாங் மாநகராட்சி

## நிர்வகிக்கும் இடங்கள்

- **பாசிர் கூடாங் நாடாளுமன்றத் தொகுதி**
1. ஆயர் பத்து 1 - *Air Biru 1*
1. ஆயர் பத்து 2 - *Air Biru 2*
1. ஆயர் பத்து 3 - *Air Biru 3*
1. மாவார் - *Mawar*
1. டாலியா - *Dahlia*
1. செண்டானா - *Cendana*
1. நூசா டாமாஇ - *Nusa Damai*
1. தாமான் சைன்டெக் - *Taman Scientex*
1. புலோரா அயிட்சு - *Flora Heights*
- **தெப்ராவ் நாடாளுமன்றத் தொகுதி**
1. பாசிர் பூத்தே - *Pasir Putih*
1. தஞ்சோங் புத்திரி - *Tanjung Puteri Resort*
1. கோத்தா மாசாய் 1 - *Kota Masai 1*
1. கோத்தா மாசாய் 2 - *Kota Masai 2*
1. கோத்தா மாசாய் 3 - *Kota Masai 3*
1. கோப்போக் - *Kopok*
1. சகாயா பாரு - *Cahaya Baru*
1. கொங் கொங் - *Kong Kong*
1. ஆயர் பூத்தே - *Air Putih*
1. சுங்கை தீராம் - *Sungai Tiram*
1. பண்டார் ஸ்ரீ ஆலாம் - *Bandar Seri Alam*
1. மாசாய் - *Masai*
# அலோர்னா கோட்டை

**அலோர்னா கோட்டை** அல்லது ஹாலன் கோட்டை என்று அழைக்கப்படும் இக்கோட்டை கோவாவின் பழமையான கோட்டைகளில் ஒன்றாகும். இது மபுசா நகரத்திலிருந்து 30 கிலோமீட்டர் தொலைவில் அமைந்துள்ளது. இது 17 ஆம் நூற்றாண்டில் மராத்தா தாக்குதல்களுக்கு எதிராக சாவந்த்வாடியின் போன்ஸ்லே மரபினா்களால் கட்டப்பட்டது. இக்கோட்டையிலிருந்து, சுற்றியுள்ள நதி மற்றும் நிலத்தின் நற்காட்சிகளைக் காண முடியும்.  
இந்த கோட்டை தற்போது இந்திய தொல்லியல் துறையால் புதுப்பிக்கப்பட்டுள்ளது.